section_heading: Opis
paragraph_text: Crkva pripada tipu jednobrodnih crkava pravokutne osnove, dimenzija oko 10,85 x 5,64 m (zajedno s apsidom). Orijentirana je u pravcu sjeverozapad-jugoistok s ulazom na zapadnoj te apsidom na istočnoj strani. Krov crkve i apside prekriveni su kamenim pločama. Zidana je od kamenih blokova visine oko 30 cm, promjenjive širine, a pod je popločan kvadratnim kamenim pločama. Osim glavnog oltara, u crkvi se nalaze i dva bočna oltara. Kao i zidovi crkve, zvonik na preslicu zidan je od klesanog kamena, izveden u jednoj arkadi s kamenim stupovima iznad kojih se nalazi polukružni luk na kojem se nalazi kameni križ. U više je navrata crkva je oštećivana te obnavljana. Znatno je bila oštećena i u Domovinskom ratu nakon kojeg je ponovno obnovljena.